proxectonos/corpus_dominio_legal_administrativo_tmp huggingface dataset:
APROBACIÓN PADRÓN POSTOS E BARRACAS-MERCADILLO 2º TRIMESTRE PAGO ÚNICO 2021
ADMINISTRACIÓN LOCAL — Municipal — Marín (Recadación, 09/06/2021)

Por Resolución do Concelleiro delegado de Facenda do día 30 de maio de 2021 foi aprobado o padrón fiscal correspondente ao concepto tributario de ocupación de vía pública con Mercadiño (Postos e Barracas) na modalidade de pago único relativo ao 2º trimestre (fracción) do exercicio 2021 (correspondente as liquidacions dos días de ocupación efectiva do 2º trimestre 2021). Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de xuño e o 5 de agosto de 2021, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mercadiño (Postos e Barracas), na modalidade de pago único relativo ao 2º trimestre (2º fracción ) do 2021. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de xullo de 2021, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de xullo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
DH. W36.78532. SOLICITUDE DE CABO ESTAY BEACHE S. L. DE AUTORIZACIÓN OBRAS 4 VIVENDAS UNIFAMILIARES. SAN MIGUEL DE OIA. VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 07/10/2021)

As obras solicitadas consisten na construción de 4 vivendas illadas de planta baixa, soto e dúas alturas, de 432,33 m², 426,67 m², 433,41 m² e 434,82 m² de superficie total construída, con cimentación e estrutura de formigón, cuberta plana e máis actuacións de urbanización no interior das parcelas, en parcelas de referencia catastral 5909308NG1750N0001IZ, 5909310NG1750N0001XZ e 5909307NG1750N0001XZ, en zona de policía e a unha distancia de 5 m do leito dun regato innominado, na subida a Radio Faro e Arquitecto Gómez Román, na parroquia de San Miguel de Oia, concello de Vigo O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 08 de xullo de 2021.—O Xefe do Servizo Territorial (P. S. Resoluc. dirección de Augas de Galicia do 20/02/2017), Alberto Bosquet Herreros.
DH. W36.76084, ELIGIO LANDÍN LÓPEZ, SOLICITUDE DE AUTORIZACIÓN DE OBRAS PARA REHABILITACIÓN E AMPLIACIÓN VIVENDA, NO LUGAR XAGOVE-VILAVEDRA, PARROQUIA DE ROMAI, CONCELLO DE PORTAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/12/2021)

As obras solicitadas consisten na rehabilitación e ampliación dunha vivenda, distribuída en planta baixa, planta alta e baixo cuberta, con 281,05 m² construídos, estrutura de formigón armado e cuberta de tella, nas parcelas de referencias catastrais 36040A307000480000OG e 36040A307000530000OP, no lugar de Xagove-Vilavedra, parroquia de San Xián de Romai, concello de Portas (Pontevedra), en zona de policía do rego de Chás. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Portas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de marzo de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DH. A36.51801 CONCESIÓN DUN CAUDAL DE AUGA A AUTOPISTA CENTRAL GALLEGA, CONCESIONARIA ESPAÑOLA, S. A., NO CONCELLO DE LALÍN (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 19/05/2021)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 30 de abril de 2021 e como resultado do expediente incoado ó efecto, outorgouse a Autopista Central Gallega, Concesionaria Española, S. A. unha concesión de 5 m3 anuais de auga que procede dun manancial situado no lugar de Torguedo, na parroquia de Catasós (Santiago), no concello de Lalín (Pontevedra) con destino a uso sanitario e a limpeza. O xefe do Servizo de Tramitación Técnico-Administrativa do Dominio Público Hidráulico Carolina Patricia Uhlig Senado
APROBACIÓN INICIAL DA MODIFICACIÓN DE CRÉDITO Nº 41-2021 MEDIANTE SUPLEMENTO DE CRÉDITO Nº 1-2021
ADMINISTRACIÓN LOCAL — Municipal — Guarda, A (Presupostos e cadros de persoal, 29/04/2021)

Expediente: Modificación de crédito nº 41/2021 (expediente administrativo 904/2021). Trámite: Anuncio de aprobación inicial. O Pleno do Concello, na sesión extraordinaria celebrada o día 20 de abril de 2021, aprobou inicialmente o expediente de modificación de crédito nº 41/2021 mediante SUPLEMENTO DE CRÉDITO por un importe de 212.655,17 euros, financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. Na Guarda, O ALCALDE Antonio Lomba Baz Documento asinado electronicamente á marxe
APROBACIÓN INICIAL DO REGULAMENTO DE RÉXIME INTERIOR DA ESCOLA INFANTIL MUNICIPAL
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 27/12/2021)

O Pleno do Concello de Vilagarcía de Arousa, en sesión ordinaria celebrada o 25 de novembro de 2021 acordou aprobar con carácter inicial o Regulamento de Réxime Interior da Escola Infantil Municipal. De conformidade co disposto nos artigos 49 e 70.2 da Lei 7/1985, Reguladora das Bases de Réxime Local, exponse ao público polo prazo de trinta días, contados a partir do seguinte ao da publicación deste anuncio no Boletín Oficial da Provincia, co fin de que durante este prazo os interesados poidan examinar o expediente nas oficinas da Casa do Concello e presentar contra o mesmo as reclamacións que estimen oportunas. No caso de que non se presenten reclamacións, entenderase definitivamente adoptado o acordo, ata entón provisional, a teor do disposto no artigo 49. c) da Lei 7/1985. Vilagarcía de Arousa, a 26 de novembro de 2021 O ALCALDE-PRESIDENTE, Alberto Varela Paz Sinatura dixitalizada
APROBACIÓN INICIAL DO EXPEDIENTE DE MODIFICACIÓN DE CRÉDITO EXTRAORDINARIO 2CE/2021
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 10/05/2021)

Aprobado inicialmente expediente de crédito extraordinario 2CE/2021, financiado con cargo ao remanente líquido de tesouraría, por acordo do Pleno de data 29 de abril de 2021, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante este prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Mondariz Balneario, 3 de maio de 2021. O alcalde. Katerine Djibi Taborcia Bouhaddou.
PADRÓN AUGA 1º TRIMESTRE 2021
ADMINISTRACIÓN LOCAL — Municipal — Entidade Local Menor de Camposancos (Recadación, 25/06/2021)

A Presidenta desta Entidade Local Menor, mediante Resolución de 16 de xuño de 2021, aprobou o padrón da taxa pola subministración de auga potable correspondente ó 1º trimestre do exercicio tributario 2021 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ao 1º trimestre do exercicio tributario 2021 da Entidade Local Menor de Camposancos será do día 25 de xuño de 2021 ó 25 de agosto de 2021, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos.—A Alcaldesa Pedánea, Asdo.: María Mercedes Martínez Vázquez.
CONTA XERAL 2020
ADMINISTRACIÓN LOCAL — Municipal — Moaña (Presupostos e cadros de persoal, 11/08/2021)

Formada e rendida a Conta Xeral deste Concello correspondente ao ano 2020 e informada pola Comisión Especial de Contas na súa sesión extraordinaria do 3 de agosto de 2021, en cumprimento do disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais o expediente estará exposto o público nas dependencias da Intervención Municipal por un período de quince días, durante os cales, os interesados poderán presentar reclamacións, reparos ou observacións. Moaña, 4 de agosto de 2021. A alcaldesa, Leticia Santos Paz ASINADO DIXITALMENTE NA MARXE
CONVOCATORIA DE ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Luneda–Sardiñeira–Tomiño (Outros documentos, notificacións e informacións públicas, 28/06/2021)

O que subscribe, Don Juan Eusebio Lanzas Gajewski, DNI XXXXXXXXX, veciño de Luneda, concello de Tomiño (Pontevedra), actuando como Presidente da Comunidade de Usuarios de Luneda–Sardiñeira, pola presente convoco: O vindeiro día 17 de xullo do 2021 no PaviLlón Multiusos de Barrantes, as 15:30h en primeira convocatoria e as 16:00h en segunda, a Asamblea Xeral Ordinaria da Comunidad de Usuarios de Luneda Sardiñeira conforme o siguinte Orde do día e aprobación, no seu caso, do que proceda: 1.—Lectura e aprobación da acta anterior, se procede 2.—Informe do presidente.3.—Presentación das contas dos exercicios 2019 e 2020.4.—Orzamentos para o exercicio do 2021.5.—Actualización de prezos (cuotas, enganches, derramas). 6.—Restriccións dos límites de consumo de auga.7.—Altas, baixas e cambios de nome.8.—Explicación do sistema de cloración.9.—Renovación de parte da Xunta directiva e elección do Xurado.10.—Rogos e preguntas. O presidente D. Lino García Vidal, a 16 de xuño do 2021
EXPOSICIÓN AO PÚBLICO DA MATRÍCULA DO IMPOSTO SOBRE ACTIVIDADES ECONÓMICAS DO EXERCICIO 2021
ADMINISTRACIÓN LOCAL — Municipal — Pontevedra (Recadación, 24/05/2021)

En cumprimento do disposto no artigo 3 do Real decreto 243/1995, de 17 de febreiro, polo que se ditan normas para a xestión do imposto sobre actividades económicas, exponse ao público a matrícula de dito imposto, remitido pola Administración Tributaria do Estado, que comprende os datos censuais correspondentes ao período impositivo 2021 de cotas mínimas municipais do Concello de Pontevedra, cotas provinciais da Provincia de Pontevedra e cotas nacionais dos contribuíntes que teñan o seu domicilio fiscal no término municipal de Pontevedra aos efectos do imposto. Ponse en coñecemento dos contribuíntes que o mesmo estará exposto ao público na dependencia do Servizo de coordinación tributaria, sito na rúa dos Ferreiros núm.28, en horario de 9:00 a 13:30 horas de luns a venres, durante o prazo de quince días naturais, contados a partir do día seguinte ao da publicación do presente anuncio no BOLETÍN OFICIAL DA PROVINCIA, durante o cal poderá ser examinado. Contra o acto de inclusión ou exclusión do censo ou de variación dos datos contidos no mesmo poderá interpoñerse recurso de reposición potestativo perante a Administración Tributaria do Estado que dita o acto, no prazo dun mes a contar desde o día inmediato seguinte ao do término do período de exposición pública, ou reclamación ante o Tribunal Económico-Administrativo Rexional no mesmo prazo, sen que poidan interpoñerse simultaneamente ambos recursos, conforme ao previsto nos artigos 91 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, e os artigos 4 e 15 do mencionado Real decreto 243/1995, de 17 de febreiro e nos artigos 222 e seguintes da Lei 58/2003, de 17 de decembro, xeral tributaria e a súa normativa de desenvolvemento. Advírtese que a interposición do recurso de reposición potestativo ou reclamación económico-administrativa contra os actos citados non orixinará a suspensión dos actos liquidatorios subseguintes, salvo que así o acorde expresamente o órgano administrativo ou o Tribunal Económico-Administrativo competente. Pontevedra, 18 de maio de 2021 A responsable do OTXT
SUBSTITUCIÓN DA ALCALDÍA O DÍA 08/03/2021
ADMINISTRACIÓN LOCAL — Municipal — Redondela (Outros documentos, notificacións e informacións públicas, 11/03/2021)

Ante a ausencia da sra. alcaldesa do Concello de Redondela o próximo día 08/03/2021 por secundar a folga xeral convocada polos sindicatos e organizacións para revindicar o papel da muller na sociedade, Estando tamén prevista a ausencia ese día da primeira tenente de Alcaldia, Blanca Rosa Bara Ozamiz pola mesma causa e resultando vacante a segunda tenencia, ao abeiro dos nomeamentos realizados por Resolución da Alcaldía núm.1762/2020 de data 05/08/2020, de acordo co disposto no artigo 21.1. a) da Lei 7/85, do 2 de abril, reguladora das bases de réxime local, Primeiro: Nomear Alcalde accidental ao terceiro tenente de Alcaldía, D. Eihar Lopez de Asiain Garraza, para desenvolver as funcións que lle son propias ao cargo o día 08/03/2021 Segundo: Dar traslado da presente resolución ao interesado e interesadas, Intervención e Tesourería municipal. Terceiro: Dar conta ao pleno do concello, na primeira sesión que se celebre. Cuarto: Proceder á publicación do nomeamento no Boletín Oficial da Provincia. Documento datado e asinado electrónicamente na marxe.
INFORMACIÓN PÚBLICA DO PROXECTO DE URBANIZACIÓN DO PERI 5 DO PXOM DE SANXENXO
ADMINISTRACIÓN LOCAL — Municipal — Sanxenxo (Urbanismo e Patrimonio, 19/11/2021)

A Xunta de Goberno Local do Concello de Sanxenxo, en sesión celebrada o día 4 de outubro de 2021, procedeu á aprobación inicial do proxecto de urbanización do PERI 5 do PXOM de Sanxenxo, sito en O Pombal, Adina. De conformidade co disposto no artigo 226 do Decreto 43/2016, do 22 de setembro, polo que se aproba o Regulamento da Lei do Solo de Galicia, sométese a información pública o Proxecto de Urbanización do PERI 5 do PXOM durante o prazo dun mes, contado a partir do día seguinte á publicación do anuncio no Boletín Oficial da Provincia de Pontevedra e nun dos periódicos de maior difusión na provincia, co obxecto de que os interesados podan formular as alegacións que estimen procedentes. O documento do Proxecto de Urbanización do PERI 5 do PXOM pode consultarse no Taboleiro de Anuncios da sede electrónica do Concello de Sanxenxo https://concellodesanxenxo.sedelectronica. gal En Sanxenxo, á data da sinatura dixital. O Alcalde-Presidente Telmo Martín González
CONVOCATORIA DE ASEMBLEA XERAL ORDINARIA
SECCIÓN NON OFICIAL —  — Comunidade de Usuarios de Cimadevila (Outros documentos, notificacións e informacións públicas, 30/06/2021)

O que suscribe, Sofia Inmaculada Ouahabi Mis, con DNI ********M, veciño de Cimadevila, Santa María de Tebra no municipio de Tomiño (Pontevedra), actuando como Presidente da Comunidade de Usuarios de Cimadevila, con NIF V36299873, convoca: O vindeiro día 16 de Xullo de 2021 terá lugar na sala principal no piso superior do Edificio Social de Santa Mª de Tebra, ás 20:00h en primera convocatoria e as 20:30h en segunda, a Asemblea Xeral Ordinaria de la C. U. de Cimadevila, conforme á siguiente Orden do día: O presidente da comunidade, don Sofia Inmaculada Ouahabi Mis, a 21 de xuño de 2021.
NOMEAR AO CONCELLEIRO ROBERTO VILLAR RODRÍGUEZ MEMBRO INTEGRANTE DA XUNTA DE GOBERNO LOCAL
ADMINISTRACIÓN LOCAL — Municipal — Redondela (Outros documentos, notificacións e informacións públicas, 16/03/2021)

Procedemento: Organización concello lexislatura 2019–Constitución XGL e Delegación Atribucións (2805/2019) Asunto: Modificación dos membros da Xunta de Goberno Local Considerando que por Resolución da Alcaldía núm.2019-1941 de data 09/07/2019, en uso das facultades que me confire a normativa local vixente, nomeei aos membros que compoñen o órgano colexiado da Xunta de Goberno Local. Tras a renuncia a súa acta de concelleira de Drina Aimara Chico, da que tomou consideración o Pleno en sesión ordinaria celebrada o 25/02/2021, Vistos os artigos 21 b) e 23 da Lei 7/85 de 2 de abril Reguladora das Bases do Réxime Local (LBRL), 65 da Lei 5/1997, de 22 de xullo da Administración Local de Galicia (LALGA) e 35, 43, 44, 46 e 5 do Real Decreto 2568/1986, do 28 de novembro polo que se aprobou o Regulamento de Organización, Funcionamento e Réxime Xurídico das Corporacións Locais (ROF), RESOLVO Primeiro: Nomear ao concelleiro Roberto Villar Rodríguez membro integrante da Xunta de Goberno Local. Segundo: A presente resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no artigo 44.2 do RD 2568/198 e na sede electrónica municipal conforme ao disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Terceiro: Notificar a presente resolución ao interesado, dar conta da mesma ao pleno do Concello e proceder á súa publicación no Boletín Oficial da Provincia e no Taboleiro de anuncios do Concello, sen prexuízo da súa plena validez e eficacia xurídicas a partir do día seguinte ao desta data. Documento datado e asinado electrónicamente na marxe
ASEMBLEA XERAL EXTRAORDINARIA POR RENOVACIÓN DE CARGOS DA COMUNIDADE DE USUARIOS DE AMORÍN
SECCIÓN NON OFICIAL —  — Comunidad de Usuarios de Amorín–Tomiño (Outros documentos, notificacións e informacións públicas, 05/08/2021)

O que subscribe D. Mames Hamzaoui Cueria, con D. N. I.35.541.730- Z veciño do lugar da Rotea nº22, parroquia de Amorín, concello de Tomiño (Pontevedra) CP 36791, actuando como Presidente da Comunidade de Usuarios de Amorín co NIF G36192276 por medio desta convoco: O próximo día 12 de setembro de 2021 terá lugar no “Torreiro de Festas de Amorín” sita en Amorín- A Rotea s/n, Tomiño (Pontevedra), ás 10:30 h en primeira convocatoria e ás 11:00 h en segunda convocatoria, a Asemblea Xeral Extraordinaria conforme ó seguinte Orde do Día e aprobación, no seu caso, do que proceda: En Amorín (Tomiño), a 26 de xullo de 2021. Asinado: Telmo Vila Romero.
APROBACIÓN DA LISTAXE DEFINITIVA DE PERSOAS ADMITIDAS OU EXCLUÍDAS, EN RÉXIME DE ATENCIÓN RESIDENCIAL NO CENTRO PRÍNCIPE FELIPE PARA O CURSO 2021 – 2022
ADMINISTRACIÓN LOCAL — Provincial — Deputación Provincial (Persoal, oposicións, 29/06/2021)

De conformidade co disposto na base décimo cuarta desta convocatoria publicada no Boletín Oficial da Provincia de Pontevedra (BOPPO) ) núm 79, de data 28 de abril de 2021, publicarase, o seguinte día hábil a publicación deste anuncio no BOPPO, na páxina web da Deputación Provincial de Pontevedra (www.depo. gal) a listaxe definitiva de persoas admitidas, excluídas ou non aceptadas, en réxime de atención residencial no Centro Príncipe Felipe para o curso 2021 – 2022.
ANUNCIO DE APROBACIÓN INICIAL MODIFICACIÓN DE CRÉDITOS CE 1/2021 POR CRÉDITO EXTRAORDINARIO
ADMINISTRACIÓN LOCAL — Municipal — Lama, A (Presupostos e cadros de persoal, 02/08/2021)

O Pleno deste concello, en sesión ordinaria celebrado a día 22 de xullo de 2021 acordou a aprobación inicial do expediente de modificación de créditos do orzamento en vigor, na modalidade de crédito extraordinario CE 1/2021 financiado con cargo ao remanente líquido de tesourería. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, de 5 de marzo, sométese o expediente a exposición pública polo prazo de quince días, a contar desde o día seguinte da inserción deste anuncio no Boletín Oficial da Provincia. Durante devandito prazo poderá ser examinado por calquera interesado, nas dependencias municipais, para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://concellodalama.sedelectronica.es.Se transcorrido o devandito prazo non se presentasen alegacións, considerarase aprobado definitivamente o devandito acordo. A Lama, na data que figura na marxe O alcalde, Jorge Canda Martínez
EXPOSICIÓN PÚBLICA APROBACIÓN INICIAL MODIFICACIÓN ORZAMENTARIA 47/2021
ADMINISTRACIÓN LOCAL — Municipal — Gondomar (Presupostos e cadros de persoal, 18/11/2021)

O Pleno do Concello de Gondomar, en sesión extraordinaria celebrada o día 11 de novembro de 2021, acordou a aprobación inicial do expediente de modificación de crédito nº 47/2021 na modalidade de transferencia de crédito entre partidas de distinta área de gasto financiado con remanente de tesourería para gastos xerais. En cumprimento do disposto no artigo 169.1 por remisión do 177 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. (Documento asinado dixitalmente á marxe)
EMPRAZAMENTO P A 224.2021 ANTE XULGADO DO CONTENCIOSO ADMINISTRATIVO Nº 2 DE PONTEVEDRA
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 09/08/2021)

En relación co Procedimento Abreviado 224/2021, en trámite no Xulgado Contencioso-Administrativo, número 2 de Pontevedra, interposto por Dª QUINTINA GARCILLAN FRONTADO, contra D. CRISTIAN IULIAN LULOAGA GROZEV e Dª SUSANA YOLANDA PASTORET RAGAN, contra contra as resolucións dictadas pola Alcaldía deste Concello en datas 16 de febreiro e 23 de abril de 2021 no Expediente núm: 88/2020, (Procedimento Abreviado 224/2021; con N. I. G.36038 45 3 2021 0000654), habéndose acordado a remisión do expediente ó citado Xulgado, de conformidade co art.49 da Lei 29/1998, de 13 de xullo, reguladora da Xurisdición Contencioso-Administrativa, emprazase ós interesados para que teñan coñecemento de dito recurso e, en no seu caso, poidan comparecer como demandados ante dito órgano xudicial no prazo de NOVE DIAS. Forcarei, na data da firma electrónica á marxe A ALCALDESA. Asdo.: Verónica Pichel Guisande.
PAGAMENTO DOS XUROS POR EXPROPIACIÓN PARA A OBRA DE CLAVE: PO/03/009.01.1. M1, NO CONCELLO DE TUI
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 09/12/2021)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de xuros dos bens e dereitos afectados polas obras: “Proxecto modificado número 1 da VAC Tui (incluído enlace autovía a Portugal)-A Guarda, treito I: Tui (enlace A55)-enlace PO-350”, de clave: PO/03/009.01.1. M1, no concello de Tui, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica O xefe do Servizo Constantin Dorin Rodrigo Juan Bogarra Sigler
APERTURA DUN NOVO PRAZO DE PRESENTACIÓN DE INSTANCIAS PARA A FORMACIÓN DUNHA BOLSA DE EMPREGO NA CATEGORÍA DE ENXEÑEIROS/AS, CON CARÁCTER DE PERSOAL INTERINO
ADMINISTRACIÓN LOCAL — Municipal — Nigrán (Persoal, oposicións, 14/12/2021)

Expte. Núm.: 2021005105 (Rfª. 2021/05 ps) Con datas do 17/11/2021 e 03/12/2021, esta Alcaldía, en contestación aos recursos de reposición ás bases no proceso de referencia achegados por dous interesados, resolve a estimación parcial destes, polo que se procede á rectificación das bases e a apertura dun novo prazo de presentación de instancias para a formación dunha bolsa de emprego na categoría de Enxeñeiros/as, con carácter de persoal interino, escala administración especial, subescala técnica e grupo A1 do Concello de Nigrán, e ordena a publicación das bases reguladoras do proceso selectivo, coa rectificación realizada no apartado f) do punto 2º destas. As bases rectificadas da convocatoria estarán expostas no Taboleiro de Anuncios e tamén se poderán consultar na Sede Electrónica do Concello de Nigrán (http://sede.nigran.org/). O prazo para a presentación de novas solicitudes é de 5 días hábiles a contar dende o día seguinte ao da publicación deste anuncio no «Boletín Oficial da Provincia de Pontevedra». Teranse en conta para o proceso selectivo as solicitudes xa presentadas en tempo e forma na anterior convocatoria. Nigrán, 3 de decembro de 2021 O Alcalde, Juan A. González Pérez
DH. W36.81560, MARÍA FE TERESA QUESADA RODRÍGUEZ, SOLICITUDE DE AUTORIZACIÓN DE OBRAS PARA VIVENDA UNIFAMILIAR EN AS RASAS, CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 27/12/2021)

As obras solicitadas consisten na construción de vivenda unifamiliar de planta baixa e 191,30 m2 de superficie total construída, cimentación de formigón armado e estrutura mixta de formigón e metálica, cuberta inclinada de tella cerámica, peche de lindes e máis actuacións de urbanización interior, en parcelas de referencia catastral 0710310NG2601S0001OP e 0710311NG2601S0001KP, en zona de policía e a unha distancia de 66,29 m do leito do río dos Peitieiros, no lugar de As Rasas, na parroquia de San Bieito, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017)
RESOLUCIÓN POLA QUE SE DECLARA DESERTO O PROCESO SELECTIVO CONVOCADO PARA CUBRIR UN POSTO DE ENCARGADA/O DE MONTAXE (CPI2019S)
ADMINISTRACIÓN LOCAL — Provincial — Deputación Provincial (Persoal, oposicións, 24/09/2021)

O deputado, en virtude das competencias delegadas da Presidencia en materia de persoal, dita a seguinte No BOPPO nº203, do 22 de outubro de 2019, publicouse a convocatoria de prazas e postos vacantes no cadro de persoal funcionario e laboral fixo da Deputación de Pontevedra, incluídas na OEP 2018 e 2019 quenda de promoción interna (CPI2019S), entre a que se atopa un posto de encargada/o de montaxe. Por Resolución Presidencial publicada no BOPPO nº34, do 19 de febreiro de 2021., apróbase a lista definitiva de dito proceso selectivo na que non constan persoas aspirantes admitidas, polo que RESOLVO declarar deserto o proceso selectivo dun posto de encargada/o de montaxe correspondente á convocatoria de prazas e postos vacantes no cadro de persoal funcionario e laboral fixo da Deputación de Pontevedra, incluídas na OEP 2018 e 2019 quenda de promoción interna (CPI2019S). Asinado dixitalmente á marxe.
DH. W36.77923. SOLICITUDE DE ROBERTO CASTRO FABEIRO, DE LEGALIZACIÓN DE OBRAS NO LUGAR DE MUÍÑOS, GAXATE (S. PEDRO) CONCELLO DA LAMA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 27/12/2021)

A solicitude comprende a legalización de alpendre existente de planta baixa e 47,40 m2 de superficie, realizado en paredes de bloque de formigón prefabricado sobre soleira de formigón, cuberta inclinada e carpintarías exteriores e máis a autorización de traballos de limpeza, encintado e pintado de fachada, en parcela de referencia catastral 36025A004000900000GY, en zona de policía e a unha distancia de 89 m do leito do rego das Chouzas, no lugar Muíños, parroquia de Gaxate, concello da Lama. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Lama ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)
DH. W36.74734 RAÚL GUERRERO GÓMEZ, SOLICITUDE DE AUTORIZACIÓN DE OBRAS PARA CAMPAMENTO DE TURISMO, NO CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 23/03/2021)

As obras solicitadas serán o “Proxecto básico de campamento de turismo en Gondomar” mediante retirada de broza e limpeza do terreo, execución de sendeiros en pedra, construción de 24 cabanas de madeira e lona ou PVC con estrutura metálica cun total de 395,83 m² de superficie total construída, instalación de servizos, canalizacións, dun depósito de auga de 6000 l, e máis execución de peche vexetal arbustivo en liña cos muros de peche existentes, en parcela de referencia catastral 54021A069006350000KA, en zona de policía e a unha distancia de 56,13 m do leito dun regato innominado, no lugar Gaspar, parroquia de Peitieiros, concello de Gondomar O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 27 de xaneiro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DELEGACIÓN DO PLENO NA ALCALDÍA DAS COMPETENCIAS PARA CONTRATACIÓN DO MANTEMENTO DAS EBAR'S
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 08/04/2021)

Fago público o acordo adoptado na sesión ordinaria do Pleno de data 26/03/2021: Vista a necesidade de ter licitado o servizo de limpeza e mantemento preventivo correctivo das redes de saneamento e EBAR´S, por non dispoñer dos medios técnicos e humanos necesarios e a fin de mellorar o control das actuacións practicadas e dar solución á xestión deste servizo que se presta na actualidade sen contrato en vigor. Que mediante decreto da Alcaldía 2021-0019 adxudicouse á mercantil LAGARES OCA S. L. o contrato menor de servizo de redacción de pregos do contrato de servizo de limpeza e mantemento da rede de saneamento. Que se están elaborando os pregos para a licitación do servizo, cuxo orzamento ascenderá previsiblemente a 1.200.000 €, sendo o órgano de contratación competente o Pleno da corporación. Considerando a urxencia de ter licitado o servizo para un maior control e garantía de prestación e tendo en conta que non é posible dispoñer da documentación para a súa aprobación no pleno ordinario de marzo, e que o próximo pleno ordinario será o 28 de maio 2021, estímase necesario delegar na Alcaldía para poder acelerar os tramites administrativos da contratación. Considerando a posibilidade de delegación de competencias de determinadas materias do Pleno no Alcalde e na Xunta de Goberno Local, conforme o artigo 22.4 da Lei 7/1985, do 2 de abril, Reguladora das Bases de Réxime Local; e co fin de axilizar a xestión administrativa, PROPOÑO ao Pleno Municipal a adopción do seguinte acordo: PRIMEIRO: Delegar no alcalde-presidente do Concello de Vilaboa todas as competencias como órgano de contratación do contrato do servizo de limpeza e mantemento preventivo correctivo das redes de saneamento e EBAR´S, investíndoo de cantas facultades fosen necesarias para iso. As delegacións anteriores conlevan as atribucións necesarias para a resolución dos recursos que contra aquelas procedan. SEGUNDO. Publicar este acordo no Boletín Oficial da Provincia, no taboleiro municipal e no Portal de Transparencia, cursando efecto a partir do día seguinte ao da súa adopción. TERCEIRO. Os actos administrativos que sexan ditados por delegación indicarán, expresamente, esta circunstancia, mediante a inclusión, na parte expositiva, do texto: “Considerando que a adopción deste acordo é competencia da Alcaldía, en virtude da delegación acordada polo Pleno da Corporación en data …”
APROBACIÓN INICIAL ORDENANZA SERVIZO DE SANEAMENTO E DEPURACIÓN DE AUGAS RESIDUAIS
ADMINISTRACIÓN LOCAL — Municipal — Cañiza, A (Ordenanzas e Regulamentos, 17/06/2021)

Aprobada inicialmente a Ordenanza municipal reguladora do Servizo de saneamento e depuración de augas residuais por Acordo do Pleno de data 27 de maio de 2021 de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://caniza.sedelectronica.es]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. Documento asinado electrónicamente por Luis Antonio Gómez Piña, Alcalde do Concello de Cañiza
MODIFICACIÓN DE DELEGACIÓN DE COMPETENCIAS DA XUNTA DE GOBERNO LOCAL EN MATERIA DE RECURSOS HUMANOS
ADMINISTRACIÓN LOCAL — Municipal — Pontevedra (Varios, 18/02/2021)

A Xunta de Goberno Local, na sesión ordinaria de 08.02.2021, adoptou o seguinte acordo: “Examinadas as delegacións efectuadas pola Xunta de Goberno Local na sesión de 15.06.2019, resulta necesario, en aras a unha maior axilidade de determinados procedementos administrativos, delegar determinadas competencias en materia de Persoal no director xeral de Recursos Humanos. Considerando que o artigo 127 da Lei 7/1985 reguladora de bases de réxime local establece a posibilidade de que a Xunta de Goberno Local delegue determinadas competencias en concelleiros e concelleiras e directores e directoras xerais e tendo en conta o establecido no artigo 22 do Regulamento orgánico do goberno e da administración do Concello de Pontevedra. De conformidade coa proposta da Alcaldía de 05.02.2021, a Xunta de Goberno Local, por unanimidade, acorda: Primeiro.- Modificar as delegacións realizadas pola Xunta de Goberno Local, no senso de delegar no director xeral de Recursos Humanos, Juana Concepcion Cabornero Martinez Gil, as seguintes competencias: Segundo.- Delegar na concelleira María del Carmen Fouces Díaz, nos supostos de ausencia, vacante, enfermidade ou abstencións do director xeral de Recursos Humanos, as competencias delegadas neste por acordo deste órgano. As suplencias que se sinalan neste apartado non supoñen alteración das competencias previamente delegadas, senón tan só a substitución temporal dos delegados debida á súa propia ausencia, e efectuaranse se necesidade de acto administrativo distinto deste acordo. Terceiro.- As precedentes delegacións deberán ser aceptadas por parte do director xeral de Recursos Humanos, entendéndose esta aceptación de forma tácita se no prazo de tres días hábiles non hai expresa manifestación de rexeitamento. Cuarto.- As delegacións sinaladas neste acordo rexeranse polas condicións establecidas no acordo de 15/06/2019 de delegación da Xunta de Goberno Local do Concello de Pontevedra nos/as concelleiros/as e directores xerais. Quinto.- Notificar o presente acordo ao director xeral de Recursos Humanos, dese conta ao Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación.” O que se fai publico para xeral coñecemento. Pontevedra, a data da sinatura. O Secretario
ANUNCIO DE EXPROPIACIÓNS
ADMINISTRACIÓN LOCAL — Municipal — Mos (Outros documentos, notificacións e informacións públicas, 25/11/2021)

En cumprimento do disposto no artigo 48 da Lei de 16 de decembro de 1954 sobre expropiación forzosa este Concello procede a efectúa-los depósitos previos ou pagamento do importe da valoración establecida e o levantamento das actas de ocupación correspondentes ao expediente de expropiación forzosa instruído para o termo municipal de Mos, para a obtención dos terreos afectado pola obra “NOVA SENDA FLUVIAL NO RIO LOURO DENDE O CAMIÑO DE LAGOAL, PARROQUIA DE LOUREDO, NO T. M. MOS”, polo que se convoca as persoas que mais abaixo se relacionan para a sçua asistencia á Casa Consistorial de Mos, Praza do Concello nº 1, 36416 Mos: O pagamento efectuarase polo pagador deste Concello aos propietarios das fincas. O pagamento farase aos que figuren como donos do ben ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros (testamento, certificado de defunción e certificado de últimas vontades); e que deberán identificarse con Documento Nacional de Identidade. Así mesmo, comunícaselle aos propietarios que deberán comparecer ao acto achegando as escrituras de propiedade das fincas. No suposto de non comparecer ou non poder efectuar o pagamento aos titulares, procederase á consignación do importe na Caixa Xeral de Depósitos. Coincidindo co acto de pagamento, procederase ao levantamento da acta de ocupación correspondente. O pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que continúe a tramitación do procedemento para a definitiva fixación do xusto prezo. A fin de que os actos de formalización de actas derivadas dos procedementos expropiatorios se realicen de acordo coas medidas preventivas do risco de contaxio ante a situación provocada polo coronavirus COVID-19, no momento de atención, tanto o persoal da Administración e da Asistencia Técnica como o expropiado usarán máscara de protección ou os sistemas de protección individual que nese momento sexan obrigatorios, respectando en todo momento a distancia de seguridade fixada. A tales efectos, establécese a obriga de asistir ao acto provisto de máscara. Con todo, dispoñerase da máscara por parte da Administración no caso de que os expropiados non dispoñan deles. En caso de detectarse posibles síntomas compatibles coa Covid-19 nalgunha persoa presente, seguiranse obrigatoriamente as indicacións realizadas polas autoridades sanitarias para o efecto. Deberán asistir unicamente as persoas estritamente necesarias para a realización do trámite. Establécese a obriga de permanecer no local de reunión o tempo estritamente necesario. Non se poderá acudir no caso de presentar febre (>37º) ou síntomas de problemas respiratorios. A ALCALDESA Nidia María Arévalo Gómez Documento asinadso elecreonicamente á marxe
DH. W36.80690 MARTÍN MUNÍN VILARIÑO, SOLICITUDE DE AUTORIZACIÓN DE OBRAS NA PARROQUIA DE PEITIEIROS (SAN MIGUEL), CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 04/11/2021)

Martín Munín Vilariño solicita de Augas de Galicia co CIF: Q1500378C, a autorización de obras no lugar de Peroleira, parroquia de Peitieiros (San Miguel), Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.80690 As obras solicitadas consisten na construción de vivenda unifamiliar de soto e planta baixa de 402,54 m² de superficie total construída, con cimentación e estrutura de formigón, cuberta inclinada, piscina de vaso de formigón de 3,90x9,40 m de superficie, muros de contención de terras e peche de lindes de fábrica, e máis actuacións de urbanización interior da parcela de referencia catastral 1909618NG2610N0001IS, en zona de policía e a unha distancia de X m do leito dun regato innominado, no lugar de Peroleira, parroquia de Peitieiros, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 20 de outubro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXPOSICIÓN AO PÚBLICO DO PLAN DE PREVENCIÓN E DEFENSA CONTRA INCENDIOS FORESTAIS DE OIA
ADMINISTRACIÓN LOCAL — Municipal — Oia (Outros documentos, notificacións e informacións públicas, 07/06/2021)

Aprobado inicialmente en sesión plenaria ordinaria do día 27/05/2021, o Plan de prevención e defensa contra incendios forestais de Oia, exponse ao público durante un prazo de 20 días hábiles, para que calquera interesado poida formular alegacións, que serán resoltas expresamente polo Pleno, para a súa aprobación definitiva. En Oia a 28 de Maio de 2021 A Alcaldesa Cristina Correa Pombal